SCN ราคาวิ่ง 11% ขานรับจ่ายไฟโรงไฟฟ้ามินบูปกติ ไร้กระทบรัฐประหารเมียนมา
SCN ราคาวิ่ง 11% ขานรับจ่ายไฟโรงไฟฟ้ามินบูปกติ ไร้กระทบรัฐประหารเมียนมา ล่าสุดอยู่ที่ 2.24 บาท บวก 0.22 บาท หรือ 10.89% มูลค่าซื้อขาย 40.46 ล้านบาท
SCN ราคาวิ่ง 11% ขานรับจ่ายไฟโรงไฟฟ้ามินบูปกติ ไร้กระทบรัฐประหารเมียนมา ล่าสุดอยู่ที่ 2.24 บาท บวก 0.22 บาท หรือ 10.89% มูลค่าซื้อขาย 40.46 ล้านบาท
24 มี.ค. 2564

ผู้สื่อข่าวรายงานว่า ราคาหุ้น บริษัท สแกน อินเตอร์ จำกัด (มหาชน) หรือ SCN ล่าสุด ณ เวลา 11.27 น. อยู่ที่ 2.24 บาท บวก 0.22 บาท หรือ 10.89% สูงสุดที่ 2.30 บาท ต่ำสุดที่ 2.02 บาท ด้วยมูลค่าซื้อขาย 40.46 ล้านบาท

โดยราคาหุ้นปรับตัวขึ้นมองส่วนหนึ่งเป็นการตอบรับหลัง SCN ยืนยันว่าเหตุการณ์รัฐประหารในเมียนมาไม่กระทบการจ่ายไฟและการบันทึกรายได้ของโรงไฟฟ้ามินบู
สอดคล้องที่ทาง ดร.ฤทธี กิจพิพิธ ประธานเจ้าหน้าที่บริหาร SCN ในฐานะผู้ถือหุ้นใหญ่ ของ GEP เปิดเผยว่า โครงการโรงไฟฟ้ามินบูไร้ความกังวลต่อสถานการณ์รัฐประหารที่ล่วงเลยมากว่า 2 เดือน เนื่องจากยังคงได้รับการชำระค่าไฟจากรัฐบาลอย่างต่อเนื่องและตรงตามกำหนด
โดยล่าสุดเมื่อวันที่ 22 มีนาคม 2564 บริษัทได้รับการจ่ายชำระค่าไฟเต็มจำนวนแล้ว ซึ่งพิสูจน์ให้เห็นว่าโครงการมินบูไม่ได้รับผลกระทบแต่อย่างใด ด้วยธุรกิจที่บริษัทเข้าไปลงทุนคือ โรงไฟฟ้า ซึ่งเป็นปัจจัยสำคัญที่สุดในการพัฒนาประเทศและการดำเนินชีวิต ดังนั้นจึงเป็นเรื่องที่ช่วยยืนยันได้ว่าความต้องการใช้ไฟฟ้าจะไม่ลดลง